**Az előterjesztést megtárgyalta:**

* Jogi és Társadalmi Kapcsolatok Bizottsága
* Egészségügyi Szakmai Bizottság

*A határozati javaslatot törvényességi*

*szempontból megvizsgáltam:*

*/: Dr. Károlyi Ákos:/*

*jegyző*

**ELŐTERJESZTÉS**

**Szombathely Megyei Jogú Város Közgyűlésének 2017. június 15-i ülésére**

**Javaslat praxisjogok értékesítésének jóváhagyására**

A Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 4. pontja, illetve az egészségügyi alapellátásról szóló 2015. évi CXXIII. törvény 5. § (1) bekezdése alapján önkormányzatunk kötelező feladata gondoskodni az egészségügyi alapellátásról. Szombathely Megyei Jogú Város közigazgatási területén a háziorvosok és a fogorvosok feladat-ellátási szerződés alapján látják el tevékenységüket.

1./

A Szombathely, Március 15. tér 3. szám alatt működő felnőtt háziorvosi rendelő háziorvosa, **Dr. Török Ilona** a praxis működtetési joga tárgyában 2017. május 17. napján adásvételi előszerződést kötött **Dr. Huszár Erika Ágnes** háziorvostan szakorvossal, aki a szóban forgó 24. számú körzetet 2018. január 1. napjától vállalkozóként szeretné működtetni.

Dr. Török Ilona a praxisjog elidegenítésére vonatkozó szándékát az Önkormányzatnak előzetesen bejelentette. Dr. Huszár Erika Ágnesta háziorvosi állás betöltésére a Vas Megyei Kormányhivatal Szombathelyi Járási Hivatal Népegészségügyi Osztálya, valamint a Magyar Orvosi Kamara Vas Megyei Területi Szervezete is alkalmasnak találta.

Az önálló orvosi tevékenységről szóló 2000. évi II. törvény 2/A. § (1) - (2) bekezdései értelmében, az adott praxisjoggal érintett települési önkormányzat, a praxisjogot megszerezni kívánó orvossal előszerződést, majd ezt követően feladat-ellátási szerződést köt. Az előszerződés szövegét Szombathely Megyei Jogú Város Közgyűlése a 164/2015. (IV.16.) Kgy. sz. határozatában, a feladat-ellátási szerződés szövegét a 476/2012. (XI.29.) Kgy. sz. határozatában hagyta jóvá.

A fenti előszerződés megkötésén túl szükséges az Önkormányzat és Dr. Török Ilona között 2013. január 4. napján megkötött feladat-ellátási megállapodás megszüntetése.

A Dr. Török Ilonával kötendő megállapodás tervezete az előterjesztés 1. sz. mellékletét képezi.

2./

A Szombathely, Március 15. tér 3. szám alatt működő gyermek fogorvosi rendelő orvosa, **Dr. Kóbor Zsófia** a praxis működtetési joga tárgyában 2017. május 29. napján adásvételi előszerződést kötött **Dr. Dul Zoltán** fogorvossal, aki a szóban forgó 15. számú körzetet 2017. szeptember 1. napjától vállalkozóként szeretné működtetni.

Dr. Kóbor Zsófia a praxisjog elidegenítésére vonatkozó szándékát az Önkormányzatnak előzetesen bejelentette. Dr. Dul Zoltánta gyermek fogorvosi állás betöltésére a Vas Megyei Kormányhivatal Szombathelyi Járási Hivatal Népegészségügyi Osztálya, valamint a Magyar Orvosi Kamara Vas Megyei Területi Szervezete is alkalmasnak találta.

Az önálló orvosi tevékenységről szóló 2000. évi II. törvény 2/A. § (1) - (2) bekezdései értelmében, az adott praxisjoggal érintett települési önkormányzat, a praxisjogot megszerezni kívánó orvossal előszerződést, majd ezt követően feladat-ellátási szerződést köt. Az előszerződés szövegét Szombathely Megyei Jogú Város Közgyűlése a 164/2015. (IV.16.) Kgy. sz. határozatában, a feladat-ellátási szerződés szövegét a 476/2012. (XI.29.) Kgy. sz. határozatában hagyta jóvá.

A fenti előszerződés megkötésén túl szükséges az Önkormányzat és Dr. Kóbor Zsófia között 2013. július 5. napján megkötött feladat-ellátási megállapodás megszüntetése.

A Dr. Kóbor Zsófiával kötendő megállapodás tervezete az előterjesztés 2. sz. mellékletét képezi.

Kérem a Tisztelt Közgyűlést, hogy az előterjesztést megtárgyalni, és a határozati javaslatokat elfogadni szíveskedjék.

**Szombathely, 2017. június „ ”**

**(: Dr. Puskás Tivadar:)**

**I.**

HATÁROZATI JAVASLAT

**…/2017. (VI. 15.) Kgy. számú határozat**

1. Szombathely Megyei Jogú Város Közgyűlése egyetért azzal, hogy a Szombathely, Március 15. tér 3. szám alatti 24. számú felnőtt háziorvosi körzetben a háziorvosi feladatokat Dr. Török Ilona helyett Dr. Huszár Erika Ágnes lássa el 2018. január 1. napjától.
2. A Közgyűlés, a Dr. Török Ilona háziorvossal – a feladat-ellátási szerződés megszüntetése tárgyában – kötendő megállapodást az előterjesztés 1. sz. mellékletében foglalt tartalommal jóváhagyja.
3. A Közgyűlés felhatalmazza a polgármestert, valamint a Szombathelyi Egészségügyi és Kulturális Intézmények Gazdasági Ellátó Szervezetének igazgatóját a Dr. Huszár Erika Ágnessel kötendő 164/2015. (IV.16.) Kgy. sz. határozat szerinti előszerződés és a 476/2012. (XI.29.) Kgy. sz. határozat szerinti feladat-ellátási szerződés, valamint a Dr. Török Ilonával kötendő – az előterjesztés melléklete szerinti – megállapodás aláírására.

**Felelős:** Dr. Puskás Tivadar polgármester

Dr. Károlyi Ákos, jegyző

/a végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője

Vigné Horváth Ilona, a Szombathelyi Egészségügyi és Kulturális Intézmények Gazdasági Ellátó Szervezetének igazgatója/

**Határidő:** azonnal /az 1. és a 2. pont vonatkozásában/

2017. október 31. /a 3. pont vonatkozásában/

**II.**

HATÁROZATI JAVASLAT

**…/2017. (VI. 15.) Kgy. számú határozat**

1. Szombathely Megyei Jogú Város Közgyűlése egyetért azzal, hogy a Szombathely, Március 15. tér 3. szám alatti 15. számú gyermek fogorvosi körzetben a fogorvosi feladatokat Dr. Kóbor Zsófia helyett Dr. Dul Zoltán lássa el 2017. szeptember 1. napjától.
2. A Közgyűlés, a Dr. Kóbor Zsófia gyermek fogorvossal - a feladat-ellátási szerződés megszüntetése tárgyában - kötendő megállapodást az előterjesztés 2. sz. mellékletében foglalt tartalommal jóváhagyja.
3. A Közgyűlés felhatalmazza a polgármestert, valamint a Szombathelyi Egészségügyi és Kulturális Intézmények Gazdasági Ellátó Szervezetének igazgatóját a Dr. Dul Zoltánnal kötendő 164/2015. (IV.16.) Kgy. sz. határozat szerinti előszerződés és a 476/2012. (XI.29.) Kgy. sz. határozat szerinti feladat-ellátási szerződés, valamint a Dr. Kóbor Zsófiával kötendő – az előterjesztés melléklete szerinti - megállapodás aláírására.

**Felelős:** Dr. Puskás Tivadar polgármester

Dr. Károlyi Ákos, jegyző

/a végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője

Vigné Horváth Ilona, a Szombathelyi Egészségügyi és Kulturális Intézmények Gazdasági Ellátó Szervezetének igazgatója/

**Határidő:** azonnal /az 1. és a 2. pont vonatkozásában/

2017. július 31. /a 3. pontban – Dr. Dul Zoltán vonatkozásában/

2017. augusztus 31. /a 3. pontban – Dr. Kóbor Zsófia vonatkozásában/